open-index/open-wikipedia-markdown huggingface dataset:
ஏமாங்கி

**ஏமாங்கி** அல்லது **ஹேமாங்கி** இராகம் கருநாடக இசையில் பயன்படும் இராகங்களில் ஒன்றாகும். இது 54வது மேளகர்த்தா இராகமும், "பிரம்ம" என்று அழைக்கப்படும் 9வது சக்கரத்தின் 6வது இராகமுமாகிய விஷ்வம்பரியின் ஜன்னிய இராகம் ஆகும். 

## இலக்கணம்
thumb|right|250px|ஹேமாங்கி சுரங்கள் C யிலிருந்து தொடக்கம்

இந்த இராகத்தில் சட்ஜம் (ச), சுத்த ரிசபம் (ரி1), அந்தர காந்தாரம் (க3), பிரதி மத்திமம் (ம2), ஷட்சுருதி தைவதம் (த3) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 5 சுரங்களும் உள்ளன. இதனால் இதை "ஔடவ" இராகம் என்பர்.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு

பகுப்பு:விஷ்வம்பரியின் ஜன்னிய இராகங்கள்
அப் லெய் சாவ் பாலம்

**அப் லெய் சாவ் பாலம்** (Ap Lei Chau Bridge) என்பது ஹொங்கொங்கில் ஒரு அதிவிரைவுப் பாதையில் உள்ள பாலமாகும். இப்பாலம் ஹொங்கொங் தீவில் எபடீன் நகரத்திற்கும் அப் லெய் சாவ் தீவுக்கும் இடையில் அமைக்கப்பட்டிருக்கும் பாலமாகும்.

இந்த பாலம் இரண்டு பாதைக்கோடுகளுடன் கட்டப்பட்டது. பின்னர் 1994 ஆம் ஆண்டு மேலும் இரண்டு பாதைக்கோடுகளை கொண்டு நான்கு பாதைக்கோடுகளாக விரிவாக்கம் பெற்றது.

## வெளியிணைப்புகள்

* அப் லெய் சாவ் பாலம்

பகுப்பு:ஹொங்கொங் தீவு
பகுப்பு:ஹொங்கொங் பாலங்கள்
லதாந்தப்பிரியா

**லதாந்தப்பிரியா** முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும். 

## இலக்கணம்
இந்த இராகத்தில் சட்ஜம் (ச), சுத்த ரிசபம் (ரி1), சுத்த மத்திமம் (ம1), பஞ்சமம் (ப1), சுத்த தைவதம் (த1), சட்ஜம் (ச) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லா சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 5 சுரங்களும் அவரோகணத்தில் 5 சுரங்களும் உள்ளன. இதனால் இதை "ஔடவ" இராகம் என்பர். 

## மேற்கோள்கள்

பகுப்பு:கனகாங்கியின் ஜன்னிய இராகங்கள்
நிக்கோலஸ் கேஜ்

**நிகோலஸ் கிம் கொப்போலா** () (பிறப்பு: சனவரி 7, 1964) என்பவர் அகாதமி விருது பெற்ற அமெரிக்க நடிகர், திரைப்பட இயக்குநர் மற்றும் திரைப்படத் தயாரிப்பாளர் ஆவார்.

இவர் 1980 ஆம் ஆண்டு முதல் ரைசிங் அரிசோனா (1987), தி ராக் (1996), பேஸ் ஆப் (1997), கான் இன் 60 செகன்ட்ஸ் (2000), நேஷனல் டிரஷர் (2004), கோஸ்டு இரைடர் (2007), ரைவ் அங்ரி (2011), கோஸ்டு இரைடர் 2 (2012) என 70 க்கும் மேற்பட்ட திரைப்படங்களில் நடித்துள்ளார். இவர் தனது 32 வது வயதில் லீவிங் லாஸ் வேகாஸ் என்ற படத்தில் நடித்து சிறந்த நடிகருக்கான சிறந்த நடிகருக்கான அகாதமி விருதை வென்றுள்ளார்.

## ஆரம்பகால வாழ்க்கை
கேஜ் சனவரி 7, 1964 ஆம் ஆண்டில் கலிபோர்னியாவின் லாங் பீச்சில் இலக்கியப் பேராசிரியரான ஆகஸ்ட் கொப்போலா மற்றும் நடனக் கலைஞரும் நடன இயக்குனருமான ஜாய் வோகெல்சாங்கிற்கு மகனாகப் பிறந்தார். இவர் கத்தோலிக்க குடும்பத்தில் வளர்ந்தார். இவரின் தந்தை இத்தாலிய வம்சாவளியைச் சேர்ந்தவர் மற்றும் இவரின் தாயார் செருமனி மற்றும் போலந்து வம்சாவளியைச் சேர்ந்தவர் ஆவார்கள்.

## மேற்கோள்கள்

## வெளி இணைப்புகள்
* 

பகுப்பு:1964 பிறப்புகள்
பகுப்பு:வாழும் மக்கள்
பகுப்பு:ஆங்கிலத் திரைப்பட நடிகர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:சிறந்த நடிகருக்கான அகாதமி விருதை வென்றவர்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
இந்தியக் குடியரசுத் தலைவர்களின் பட்டியல்

இந்தியக் குடியரசுத் தலைவர் என்பவர், இந்திய  தேசத்தின் தலைவர் மற்றும் இந்தியாவின் முப்படைகளின் தலைமைத் தளபதியும் ஆவார்.  

இந்திய குடியரசுத் தலைவர் நாட்டின் முதல் குடிமகன் எனக் குறிப்பிடப்படுகிறார்.  இந்திய அரசியலமைப்பின் வாயிலாக இந்த அதிகாரங்கள் குடியரசுத் தலைவருக்கு வழங்கப்பட்ட போதிலும், இந்த நிலை பெரும்பாலும் மரபுசார்ந்த ஒன்றாகும். ஆயினும் உண்மையில் பிரதம மந்திரி  செயலாற்றும் அதிகாரங்களை *[[இந்தியப் பிரதமர்|நடைமுறையில்]]* கொண்டிருப்பார்.

இந்திய குடியரசுத் தலைவர் என்பவர் மக்களால் நேரடியாகத் தேர்ந்தெடுக்கப்படுவதில்லை என்றாலும் மக்களால் தேர்ந்தெடுக்கப்பட்ட  உறுப்பினர்களைக் கொண்ட நாடாளுமன்றத்தின் உறுப்புகளாகிய, மக்களவை மற்றும் மாநிலங்களவை, மாநில சட்டப் பேரவை உறுப்பினர்களால் தேர்ந்தெடுக்கப்படுகிறார். இந்திய அரசியலமைப்பின் பகுதி V கட்டுரை 56-இல் கூறியுள்ளதன்படி, குடியரசுத் தலைவர் ஐந்தாண்டு காலம் பதவியில் இருப்பார். குடியரசுத் தலைவரின் அலுவல் காலத்தின் பொழுது பதவிநீக்கம் செய்யப்படும் நேரங்களில் அல்லது குடியரசுத் தலைவர் அலுவலகத்தில் இல்லாத நேரங்களில் துணை ஜனாதிபதி குடியரசுத் தலைவர் பொறுப்பினை ஏற்றுக்கொள்கிறார். பாகம் V-இன் 70-ஆவது பிரிவின்படி, எதிர்பாராத  தற்செயல் நிகழ்வின்பொழுது குடியரசுத் தலைவர் எவ்வாறு செயல்படுவது அல்லது அவரின் பொறுப்பினைப் பறிக்க வேண்டிய காலங்களில் பாராளுமன்றம் கூடித் தீர்மானிக்கலாம்.

இந்தியக் குடியரசுத் தலைவர்களின் பட்டியல் பின்வருமாறு:

## பட்டியல்

## புள்ளிவிவரம்

 

## வாழும் முன்னாள் குடியரசுத் தலைவர்கள்
   நிலவரப்படி, இந்தியாவின் முன்னாள் குடியரசுத் தலைவர்கள் இருவர் வாழுகின்றனர்:


File:Pratibha Patil (cropped).jpg|பிரதீபா பாட்டீல்(2007–2012)

 
File:Ram Nath Kovind official portrait.jpg| ராம்நாத் கோவிந்த்
2020 ஆகத்து 31 அன்று, 84 வயதில் முன்னாள் குடியரசுத் தலைவரான பிரணாப் முகர்ஜி மரணமடைந்தார்..

## இவற்றையும் பார்க்க
* இந்தியக் குடியரசுத் துணைத் தலைவர்களின் பட்டியல்

## மேற்கோள்கள்

பகுப்பு:இந்தியப் பட்டியல்கள்
மலயமாருதம்

**மலயமாருதம்** 16வது மேளகர்த்தா இராகமும், "அக்னி" என்று அழைக்கப்படும் மூன்றாவது சக்கரத்தின் 4வது இராகமுமாகிய சக்ரவாகத்தின் ஜன்னிய இராகம் ஆகும். 

## இலக்கணம்
thumb|right|250px|மலயமாருதம் இராகத்தில் வரும் சுரங்கள், C யிலிருந்து தொடக்கம்
*இதன் ஆரோகண அவரோகணங்கள் பின்வருமாறு

*இந்த இராகத்தில் சட்ஜம் (ச), சுத்த ரிசபம் (ரி1), அந்தர காந்தாரம்(க3), பஞ்சமம் (ப1), சதுஸ்ருதி தைவதம்(த2), கைசிகி நிஷாதம்(நி2) ஆகிய சுரங்கள் வருகின்றன.
*இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும்.
*இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இதை "சாடவ" இராகம் என்பர்.

## உருப்படிகள்

 
## மேற்கோள்கள்


பகுப்பு:சக்ரவாகத்தின் ஜன்னிய இராகங்கள்
செங் சிங் பாலம்

**செங் சிங் பாலம்** (Cheung Tsing Bridge) என்பது ஹொங்கொங், புதிய கட்டுப்பாட்டகம் நிலப்பரப்பிற்கும் சிங் யீ தீவுக்கும் இடையில் அமைக்கப்பட்டுள்ள ஒரு பாலமாகும். இப்பாலம் முன்னாள் றெம்பளர் கால்வாய் பாலம் என அழைக்கப்பட்டது. இப்பாலம் சிங் யீ தீவுல் செங் சிங் சுரங்கம் மற்றும் சிங் குவாய் அதிவிரைப்பாதையின் ஒரு பகுதியான குவாய் சுங் வீதிக்கும் இடையில் அமைக்கப்பட்டுள்ளது. 

## வெளியிணைப்புகள்

* செங் சிங் பாலம்

பகுப்பு:ஹொங்கொங் பாலங்கள்
பகுப்பு:சிங் யீ
றெம்பளர் கால்வாய்

**றெம்பிளர் கால்வாய்** (Rambler Channel) ஹொங்கொங்கில் உள்ள ஒரு கால்வாயாகும். இந்த கால்வாய் கவுலூன் தீபகற்பம் நிலப்பரப்பிற்கும் சிங் யீ தீவுக்கும் இடையில் அமைந்திருக்கிறது. அதாவது சிங் யி திவிலுருந்து புதிய கட்டுப்பாட்டகம் ஆட்சிப்பரப்பில் சுன் வான், குவாய் சுங் நகரத்திற்கும் இடையில் அமைந்துள்ளது. இந்த கால்வாயின் கடல் பரப்பின் அகலம் 900 மீட்டர்களாகும்.

வரலாற்று ரீதியாக இந்த கால்வாயை "சிங் யீ மூன்" என்றும் "சிங் யீ கால்வாய்" என்றும் முன்னாள் அழைக்கப்பட்ட கால்வாயாகும். இந்த கால்வாயின் கரையோரப்பகுதிகள் சுன் வான் புதிய நகரம் மற்றும் குவாய் சுங் கொள்கலன் துறை போன்றவைகளின் உருவாக்கத்தினால் கடந்த பல பத்தாண்டுகளாக பல மாற்றங்களைக் கண்டுள்ளன. மேற்கொள்ளப்பட்ட  புனர்நிர்மானப் பணிகளால் கடல் பரப்பு ஒடுங்கியும், கரையோரப் பகுதிகள் அகன்றும் உள்ளன. சிங் யீ குடா என அழைக்கப்பட்ட குடா முற்றிலும் இந்த புனர்நிர்மானப் பணிகளால் மறைந்துவிட்டது என்பதும் குறிப்பிடத்தக்கது. 

## போக்குவரத்து பாதைக்கோடுகள்
இந்த கால்வாய் ஊடாக ஆறு வாகனப் பாலங்களும் ஒரு தொடருந்து பாலமும் உள்ளன. அவைகளாவன:

* டிங் காவ் பாலம்
* சிங் சுன் பாலம்
* சிங் லாய் பாலம் (தொடருந்துப் பாலம்)
* செங் சிங் பாலம்
* சிங் யீ பாலம்
* குவாய் சிங் பாலம்
* கல்லுடைப்பான் பாலம்

## படகு சேவைகள்
* சுன் வான் படகுத்துறை
* சிங் யீ படகுத்துறை

பகுப்பு:ஹொங்கொங் புவியியல்
பகுப்பு:ஹொங்கொங் கால்வாய்கள்
மன்யா

**மன்யா** முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும். 

## இலக்கணம்
இந்த இராகத்தில் சட்ஜம் (ச), சுத்த காந்தாரம் (க1), சுத்த மத்திமம் (ம1),பஞ்சமம் (ப1),சுத்த தைவதம் (த1),சுத்த நிசாதம் (நி1),சட்ஜம் (ச),-சட்ஜம் (ச), சுத்த நிசாதம் (நி1),சுத்த தைவதம் (த1),பஞ்சமம் (ப1),சுத்த தைவதம் (த1),சுத்த மத்திமம் (ம1),சுத்த காந்தாரம் (க1), சுத்த ரிசபம் (ரி1), சட்ஜம் (ச), ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் 6 சுரங்களும் அவரோகணத்தில் எல்லாச் சுரங்களும் உள்ளன. இதனால் இதை "சாடவ சம்பூரண" இராகம் என்பர். இதன் அவரோகணத்தில் தைவதம் ஒழுங்கு மாறி வந்திருப்பதால் இது ஒரு வக்கிர ராகம் எனப்படும்.

பகுப்பு:கனகாங்கியின் ஜன்னிய இராகங்கள்
சிறீபின்னப்பஞ்சமம்

**சிறீபின்னப்பஞ்சமம்** முதலாவது மேளகர்த்தா இராகமும், "இந்து" என்று அழைக்கப்படும் முதலாவது சக்கரத்தின் முதலாவது இராகமுமாகிய கனகாங்கியின் ஜன்னிய இராகம் ஆகும். 

## இலக்கணம்
இந்த இராகத்தில் சட்ஜம் (ச), சுத்த காந்தாரம் (க1), சுத்த மத்திமம் (ம1),பஞ்சமம் (ப1),சுத்த தைவதம் (த1),சுத்த நிசாதம் (நி1), சுத்த ரிசபம் (ரி1) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு:

இந்த இராகத்தில் எல்லாச் சுரங்களும் முழுமையாக அமையாததால் இது ஒரு வர்ஜ இராகம் ஆகும். இதன் ஆரோகணத்தில் எல்லாச் சுரங்களும் அவரோகணத்தில் 6 சுரங்களும் உள்ளன. இதனால் இதை "சம்பூர்ண சாடவ" இராகம் என்பர்.

## இவற்றையும் பார்க்கவும்
* ஜன்னிய இராகங்களின் பட்டியல் - அகரவரிசைப் பகுப்பு
* கர்நாடக இசை
* இராகம்
* சுரம் 

பகுப்பு:கனகாங்கியின் ஜன்னிய இராகங்கள்
ஆலம்பேரி சாத்தனார்

**ஆலம்பேரி சாத்தனார்** சங்ககாலப் புலவர்களில் ஒருவர். சங்கத்தொகை நூல்களில் எட்டுப் பாடல்கள் இவர் பாடியனவாக உள்ளன.

## ஆலம்பேரி சாத்தனார் பாடல்கள்
அகநானூறு 47, 81, 143, 175, (இவை அனைத்தும் பாலைத்திணைப் பாடல்கள்)
நற்றிணை 152 நெய்தல், 255 குறிஞ்சி, 303 நெய்தல், 338 நெய்தல்
## பாடல் தரும் செய்திகள்
:கைவண் செழியன், கடலன், பிட்டன், வானவன் ஆகியோரைப் பற்றிய குறிப்புகள் இவரது பாடல்களில் உள்ளன.

பகுப்பு:சங்கப் புலவர்கள்
ஆவூர் மூலங்கிழார்

**ஆவூர் மூலங்கிழார்** சங்ககாலப் புலவர்களில் ஒருவர். சங்கத்தொகை நூல்களில் இவரது பாடல்கள் 11 இடம்பெற்றுள்ளன.

அவற்றில் இவர்
சோழன் குளமுற்றத்துத் துஞ்சிய கிள்ளிவளவன்
பாண்டியன் இலவந்திகைப்பள்ளித் துஞ்சிய நன்மாறன்
பாண்டியன் கீரஞ்சாத்தன்
மல்லி கிழான் காரியாதி
சோணாட்டுப் பூச்சாற்றூர்ப் பார்ப்பான் கவுணியன் விண்ணத்தாயன்
ஆகியோரைப் பற்றிய செய்திகளைத் தந்துள்ளார்.

## ஆவூர் மூலங்கிழார் பாடல்கள்
அகநானூறு 24, 156, 341, 
புறநானூறு 38, 40, 166, 177, 178, 196, 261, 301

## பாடல் தரும் செய்திகள்

## வெளி இணைப்புகள்

பகுப்பு:சங்கப் புலவர்கள்
பகுப்பு:ஊர்ப் பெயரால் அறியப்படும் மக்கள்
இடைக்குன்றூர் கிழார்

**இடைக்குன்றூர் கிழார்** சங்ககாலப் புலவர்களில் ஒருவர். சங்கத்தொகை நூல்களில் இவரது பாடல்கள் நான்கு இடம்பெற்றுள்ளன. இந்தப் பாடல்களில் இவர் தலையாலங்கானத்துச் செரு வென்ற நெடுஞ்செழியனைப் பாராட்டியுள்ளார். 

## பாடல் தரும் செய்திகள்
 

 

மேற்கூறிய இவரின் பாடல்கள் சங்க இலக்கியத்தில் புகழ்பெற்றவை. அவை முறையே தலையாலங்கானத்துச் செழியன் இளமையிலையே போருக்குச் சென்று பலரை வென்றதை குறிப்பன.

## மேற்கோள்களும் குறிப்புகளும்

## வெளி இணைப்புகள்
* இடைக்குன்றூர் கிழார் பாடல் புறநானூறு 76
* இடைக்குன்றூர் கிழார் பாடல் புறநானூறு 77
* இடைக்குன்றூர் கிழார் பாடல் புறநானூறு 78
* இடைக்குன்றூர் கிழார் பாடல் புறநானூறு 79

பகுப்பு:சங்கப் புலவர்கள்
பகுப்பு:ஊர்ப் பெயரால் அறியப்படும் மக்கள்
சேக் பீர்முகம்மது சாகிபு

**சேக் பீர்முகம்மது சாகிபு** ஒரு இசுலாமியத் தமிழ் அறிஞர்.  இவர் இருபதுக்கும் மேற்பட்ட இசுலாமியத் தமிழ் ஞான இலக்கியங்களை  இயற்றி உள்ளார்.  

## படைப்புகள்
* ஞானப்புகழ்ச்சி
* ஞானமணி மாலை
* ஞானரத்தினக் குறவஞ்சி
* ஞானப்பால்
* ஞானப்பூட்டு
* ஞானக்குறம்
* ஞான ஆனந்தக் களிப்பு
* ஞான சித்தி
* திருமெஞ்ஞானச்சரநூல்
* ஞானமுச்சுடர்ப் பதிகங்கள்
* ஞானவிகட சமர்த்து
* ஞானக்கண்
* ஞானத்திறவுகோல்
* ஞான நடனம்
* மெஞ்ஞான அமிர்தகலை
* மெஞ்ஞானக் களஞ்சியம்
* பிசுமில் குறம்
* ஞானமலை வளம்
* ஞான உலக உருளை

பகுப்பு:இசுலாமியத் தமிழறிஞர்கள்
அசன்பே சரித்திரம்

**அசன்பே சரித்திரம்** என்பது 1885 ஆம் ஆண்டில் எழுதப்பட்ட ஒரு தமிழ்ப் புதினம் ஆகும். இதுவே தமிழில் எழுதப்பட்ட இரண்டாவது புதினமாகக் கருதப்படுகிறது. இதை இலங்கை எழுத்தாளர் முகம்மது காசீம் சித்தி லெப்பை என்பவர் எழுதினார்.  

## அசன்பே கதை
அசன்பேயுடைய கதை எகிப்திய அரச வம்சத்தைச் சேர்ந்த அசன் என்பவனின் சாகசங்களையும் காதலையும் சொல்லுகிறது. மர்மங்கள் நிறைந்த கதை. உண்மையே வெல்லும் என்ற சத்திய நெறியை இக்கதை போதிக்கின்றது. இக்கதை பின்வருமாறு தொடங்குகின்றது:

“கல்விச் செல்வங்களிலேயே மிகச் சிறந்த விளங்கா நின்ற மிசுறு தேசத்தின் இராஜதானியாகிய காயிரென்னும் பட்டணத்திலேயே செய்யிது பாஷா என்பவர் இராச்சிய பரிபாலனம் செய்யும் காலத்தில், அந்த பாஷாவினுடைய மாளிகைக்குச் சமீபமான ஓர் அலங்காரமுள்ள மாளிகையில் யூசுபுபாஷா என்பவரொருவர் இருந்தார். அவர் ராஜ வம்சத்தைச் சேர்ந்தவர். மஹா பாக்கியவந்தர். கதீவுடைய மந்திரிமார்களிலொருவர் மதம் பிடித்த யானையை நடத்தும் பாகன் அதை நயபயத்தினால நல்வழி நடத்துவதுபோல அரசன் கோபித்தாலும் அவனை விட்டகலாது அப்போது வேண்டும் யுக்தி புத்திகளை யிடத்திடித்துப் புகட்டும் தொழிலை விடாமலிருப்பவர். நேரான காரியங்களில் சோராத துணிவுள்ளவர். பின்னே வருங்கருமங்களை முன்னே அறிந்து தெரிவிக்கும் மூதறிவுடையவர். காலமும் இடமும் ஏற்ற கருவியும் தெரிந்தவர். பிரஜைகளெல்லாம் தமது திறமை முதலிய நற்குணங்களைப் புகழப் பெற்றவர். ஆங்கிலேயர், பிரான்ஸியர் முதலிய ஐரோப்பியர்களெல்லாம் தமது விவேக நுட்பத்தை வியந்து பாராட்டும்படி யதிகாரஞ் செலுத்துபவர்.

## ஆய்வுகள்
அசன்பே சரித்திரத்தையும், பிரதாப முதலியார் சரித்திரத்தையும் ஒப்பிட்டு முனைவர் தே. நேசன் என்பவர் ஒப்பாய்வு செய்துள்ளார்.

## மறு பதிப்புகள்
* சித்திலெவ்வை – அசன்பே கதை, இஸ்லாமிய தமிழ் இலக்கியக் கழகம், திருச்சிராப்பள்ளி 1974

## மேற்கோள்கள்


## உசாத்துணைகள்
* வாழ்வியற் களஞ்சியம். தொகு 2.

பகுப்பு:இசுலாமியத் தமிழ் இலக்கியம்
பகுப்பு:தமிழ்ப் புதினங்கள்
பகுப்பு:1885 தமிழ் நூல்கள்
இசுலாமியத் தமிழ்க் காப்பியங்கள்

**இசுலாமியத் தமிழ்க் காப்பியங்கள்** எனப்படுபவை இசுலாமியத் தமிழ்ப் புலவர்களால் எழுதப்பட்ட தமிழ்க் காப்பியங்கள் ஆகும்.  கிபி 1648 ஆம் ஆண்டிற்கும் கிபி 1894 ம் ஆண்டிருக்கும் இடைப்பட்ட காலத்தில் 16 இசுலாமியத் தமிழ்க் காப்பியங்கள் தோன்றின.

## பெருங் காப்பியங்கள்
* கனகாபிடேக மாலை - கனக கவிராயர் - 1648
* சீறாப்புராணம் - உமறுப் புலவர் - 1703
* திருமணக் காட்சி - சேகாதி நயினார் - 1710
* சின்னச் சீறா - பனீ அகமது மரைக்காயர் - 1732
* இராச நாயகம் - வண்ணக் களஞ்சியப் புலவர் - 1807
* குத்பு நாயகம் - சேகனாப் புலவர் - 1810
* திருக்காரணப் புராணம் - சேகனாப் புலவர் - 1812
* குத்பு நாயகம் - வண்ணக் களஞ்சியப் புலவர் - 1814
* முகைதீன் புராணம் - பதுறுத்தீன் புலவர் - 1816
* திருமணி மாலை - சேகனாப் புலவர் - 1816
* இறவுசுல் கூல் படைப்போர் - குஞ்சுமூசு லெப்பை - 1818
* புதூகுசா அம் - சேகனாப் புலவர் - 1821
* தீன் விளக்கம் - வண்ணக் களஞ்சியப் புலவர் - 1821
* நவமணி மாலை - ஐதுறூசு நயினார்ப் புலவர் - 1855
* நாகூர்ப் புராணம் - குலாம் காதிறு நாவலர் - 1882
* ஆரிபு நாயகம்

## சிறு காப்பியங்கள்
* மிகுராசு மாலை - ஆலிம்புலவர்
* பொன்னரிய மாலை -     மின்னா நுருத்தீன் புலவர்
* சாதுலி நாயகம் - முகம்மது முகியித்தீன் லெப்பை
* மூசாநபி புராணம் - முகம்மது நூருத்தீன்
* அபூ ­கமா மாலை - செய்தக்காதிப் புலவர்
* இராசமணி  மாலை - பக்கீர் மதாறு புலவர்
* செய்யிதத்துப் படைப்போர் - குஞ்சுமூசுப் புலவர்
* யூசுபு நபி கிசா - மதாறு சாகிப் புலவர்
* சைத்தூன் கிசா - அப்துல் காதர் சாகிபு

## தற்காலக் காப்பியங்கள்
* யூசுப் சுலைகா காப்பியம்
* காதல் யாத்திரை (லைலா - மஜ்னூன்) (குறுங் காப்பியம்)
* பிரளயம் கண்ட பிதா (குறுங் காப்பியம்)

## மேற்கோள்கள்


## உசாத்துணைகள்
* வாழ்வியற் களஞ்சியம். தொகு 2.

பகுப்பு:இசுலாமியத் தமிழ்க் காப்பியங்கள்
இசுலாமியத் தமிழ் நாடகங்கள்

**இசுலாமியத் தமிழ் நாடகங்கள்** எனப்படுபவை இசுலாமிய சமயக் கருத்துக்களைப் பகிரும் அல்லது இசுலாமிய நாடக ஆசியர்களால் உருவாக்கப்பட்ட தமிழ் நாடகங்கள் ஆகும்.  

## பட்டியல்
* அப்பாசு நாடகம்
* அலாவுதீன் நாடகம்
* கபுகரகு நாடகம்/நாட்டுக்கூத்து
* சாந்தரூபி நாடகம்/நாட்டுக்கூத்து
* தையார் சுல்தான் நாடகம்
* அலிபாதுசா நாடகம்
* இலால்கெளகத்து நாடகம்

## உசாத்துணைகள்
* வாழ்வியற் களஞ்சியம். தொ 2.

பகுப்பு:இசுலாமியத் தமிழ் இலக்கியம்
பகுப்பு:சமயத் தமிழ் நாடகங்கள்
சேகனாப் புலவர்

**சேகனாப் புலவர்** என்பவர் 19 ம் நூற்றாண்டில் வாழ்ந்த இசுலாமியத் தமிழ்ப் புலவர் ஆவார். செய்கு அப்துல்காதிர் நெயினார் லெப்பை என்ற பெயரின் சுருக்கமே சேகனாப் புலவர் ஆகும். காயல் பட்டினத்தைச் சேர்ந்த இரத்தின வியாபாரியின் மகனான இவர் இளமையில் அறிவுக் குறையுடையவராய் இருந்ததாகவும் ஒருநாள் கருநாகம் ஒன்று இவரது நாவைத் தீண்டியது என்றும்  அதுமுதல் இவர் கவிபுனையும் ஆற்றல் பெற்றதாகவும் கூறப்படுகிறது. புகழ்பெற்ற ஞானியரான குணங்குடி மஸ்தான் சாகிபு இவரது பள்ளித் தோழராவார். இவர் தனது பரம்பரைத் தொழிலையும் விடாது பாடல் இயற்றி பெருஞ்சிறப்பு பெற்றார். இவர் தமிழுக்கு பெருங்காப்பியங்களை இயற்றித் தந்துள்ளார்.  

## படைப்புகள்
* 2565 பாடல்கள் கொண்ட ஷாகுல் ஹமீது ஆண்டகையின் வரலாறு
* 1340 பாடல்கள் கொண்ட முகைய்யித் தீன் வரலாறு உரைக்கும் குத்பு நாயகம்- 1810 என்ற புராணம்.
* திருக்காரணப் புராணம் - 1812 
* 2044 பாடல்கள் கொண்ட நபி இபுரகீம் அவர்களின் புனித வரலாறு உரைக்கும்  திருமணி மாலை - 1816 
* புதூகுசா அம் - 1821 
## உசாத்துணை
* தமிழிலக்கிய வரலாறு , ஜனகா பதிப்பகம்- 1997
பகுப்பு:இசுலாமியத் தமிழறிஞர்கள்
கனகாபிடேக மாலை

**கனகாபிடேக மாலை** என்பது தமிழின் முதலாவது இசுலாமியக் காப்பியம் ஆகும்.  இது 1648 ம் ஆண்டு அளவில் கனக கவிராயர் என அறியப்படும் செய்கு நெயினார் என்பவரால் எழுதப்பட்டது.  இது நபிகள் நாயகத்தின் பேரார் ரலியின் வாழ்க்கை வரலாற்றைப் பற்றியது.  இது 35 படலங்களைக் கொண்டது.  2, 792 விருத்தப்பாக்களால் அமைந்தது.

## மேற்கோள்கள்


பகுப்பு:இசுலாமியத் தமிழ்க் காப்பியங்கள்
தீன் விளக்கம்

**தீன் விளக்கம்** என்பது 19-ஆம் நூற்றாண்டில் எழுதப்பட்ட இசுலாமியத் தமிழ்க் காப்பியம் ஆகும்.  இதை மீசல் வண்ணக் களஞ்சியப் புலவர் இயற்றினார். இந்த இலக்கியம் இசுலாமை தமிழகத்திற்குப் பரப்ப மதீனாவில் இருந்து வந்த செய்யிது இப்ராகீமைப் பற்றிக் விளக்குகிறது.  இவர் பாண்டி நாடு வந்து, அதை ஆண்டு வந்த விக்கிரம பாண்டியனைப் போரில் வென்ற வரலாற்றுக் கதையையும் இது கூறுகிறது.

## எடுத்துக்காட்டு - வீரர்களின் எழுச்சி

வடவைபோல் கொதிப்பன் 
சண்டமாருதம் போல்எதிர்ப்பன் 
இடிகள்போல் எதிர்ப்பன் 
போரில் ஏழுலகம் இவனுக்கு ஈடோ 
கடிதினில் எதிர்த்து 
யானும் கையிழந்தேன் இங்கே 
உடல் உயிரொடுமே சேர்ந்தது 
ஊன்றிய விதி ஒன்றாமே 
 
- (ஒன்பதாம் போர்புரி படலம் -44(253)


## உசாத்துணைகள்
*  தீன் விளக்கம்

பகுப்பு:இசுலாமியத் தமிழ்க் காப்பியங்கள்
பனிப்பூண்டு

**பனிப்பூண்டு** அல்லது **துரோசீரா** (Sun dew) எனப்படுவது துரொசீரேசியே குடும்பத்தைச் சேர்ந்த ஒரு பூச்சியுண்ணும் தாவரமாகும். துரோசீரா பேரினத்தில் ஏறக்குறைய 194 இனங்கள் காணப்படுகின்றன.

தாவர இலைகளில் இருந்து நார் போன்ற அமைப்புகள் மேல் நோக்கி வளரும். இத்தாவரங்களின் உச்சியிலுள்ள சுரப்பிகளால் சுரக்கப்படும் சுரப்புகள் பனித்துளி போல பிரகாசிக்கும். இச்சுரப்பு மணம்,நிறம் என்பன அற்றதாக பூவின் அமுதம் போல காட்சியளிக்கும்.இதனால் கவரப்படும் பூச்சிகள் இச்சுரப்பில் ஒட்டிக்கொள்ளும். இச்சுரப்பிலுள்ள சமிபாட்டு நொதியங்கள் இறந்த பூச்சியை சமிபாடடையச் செய்யும்.

அந்தாட்டிக்கா தவிர்ந்த எல்லா நாடுகளிலும் அமிலத்தன்மையுள்ள நீர்ப்பாங்கான சூழலில் பனிப்பூண்டுத் தாவரம் காணப்படும்.

## இயல்புகள்
thumb|Drosera zonaria இன் நிலங்கீழ் கிழங்கு வளர ஆயத்தமாக
பனிப்பூண்டு ஒரு பல்லாண்டுத் தாவரம். மிக அரிதாக ஆண்டுத் தாவரங்களும் காணப்படும். இனங்களுக்கு ஏற்ப அதன் நிலத்திலிருந்தான 1&nbsp;சதம மீட்டருக்கும் (0.4&nbsp;அங்குலம்)  1&nbsp;மீட்டருக்கும் (39&nbsp;அங்குலம்) இடைப்பட்டதாக இருக்கும். ஏறிகளின் படரும் கொடி 3&nbsp;மீட்டர் வரை இருக்கும் (10&nbsp;அடி) எ.கா:Drosera erythrogyne. பனிப்பூண்டுகள் 50 வருடங்கள் வரை உயிர்வாழக்கூடியது.

## ஆதாரங்கள்

பகுப்பு:ஊனுண்ணித் தாவரங்கள்
படைப்போர்

**படைப்போர்** என்பது இசுலாமிய தமிழ் இலக்கிய வடிவம் ஆகும்.  இது ஒரு வகை போர் இலக்கியம் ஆகும்.  இசுலாமிய வரலாற்றில் இடம்பெற்ற பல்வேறு போர்கள் பற்றிய செய்திகளை இந்த இலக்கியங்கள் கூறுகின்றன.  

## பட்டியல்
* ஐந்து படைப்போர்
* செய்தத்துப் படைப்போர்
* உசைன் படைப்போர்

பகுப்பு:இசுலாமியத் தமிழ் இலக்கியம்
மிகுராசு மாலை

**மிகுராசு மாலை** என்பது தமிழில் தோன்றிய முதல் இசுலாமிய இலக்கியங்களுள் ஒன்று.  இது கிபி 1590 ஆண்டளவில் இயற்றப்பட்டது.  இது நபிகள் பெருமானார் "பெருமானார் புறாக் என்னும் மின்பரியிலேறி வானுலகடைந்து இறைத்தரிசனம் பெற்று மீண்ட வரலாற்றைக் கூறுகின்றது."

## அடிப்படையாகக் கொண்ட சிற்றிலக்கியங்கள்
* மிகுராசு நாமா
* மிகுராசு வளம்
* மிகுராசு-லி-ஆரிஃபீன் 

## மேற்கோள்கள்


பகுப்பு:இசுலாமியத் தமிழ் இலக்கியம்
பகுப்பு:16 ஆம் நூற்றாண்டுத் தமிழ் நூல்கள்
ஆலிப் புலவர்

**ஆலிப் புலவர்** 16 ம் நூற்றாண்டில் திருநெல்வேலி மாவட்டத்தில் (தமிழ்நாடு) வாழ்ந்த ஒரு இசுலாமியத் தமிழ்ப் புலவர்.  இவர் மிகுராசு மாலை என்ற புகழ்பெற்ற   இலக்கியத்தை இயற்றினார்.  இவர் பற்றிய விரிவான கதைகள் உள்ளன.

## வெளி இணைப்புகள்


பகுப்பு:இசுலாமியத் தமிழறிஞர்கள்
2002 அகில மலேசிய இசுலாமியத் தமிழ் இலக்கிய மாநாடு

**அகில மலேசிய இசுலாமியத் தமிழ் இலக்கிய மாநாடு** என்பது 2002 ம் ஆண்டு மலேயாவில் நடைபெற்ற இசுலாமியத் தமிழ் இலக்கிய மாநாடு ஆகும்.  இந்த மாநாட்டில் அன்றைய பிரதமர் மகாதீர் முகம்மது அவர்கள் சிறப்புரை ஆற்றினார்.  பல படைப்புகளுடன் விழா மலரும் வெளியிடப்பட்டது.

## மேற்கோள்கள்


பகுப்பு:மலேசியாவில் தமிழ் மாநாடுகள்
பகுப்பு:இசுலாமியத் தமிழ் இலக்கிய மாநாடுகள்
பகுப்பு:2002 தமிழ் மாநாடுகள்
108 வைணவத் திருத்தலங்கள்

**திவ்ய தேசங்கள்** (*Divya Desam*) என்பது 108 வைணவத் திருத்தலங்களைக் குறிக்கும். பன்னிரு ஆழ்வார்கள் பாடிய நாலாயிரத்திவ்ய பிரபந்தத்தில் இடம்பெற்ற சிறப்புமிக்க வைணவத் திருத்தலங்கள் **திவ்ய தேசம்** எனவும், திவ்ய தேசங்களைப் பற்றிய  பாடல்கள் மங்களாசாசனம் எனவும் அழைக்கப்படுகின்றன.

ஆழ்வார்களால் மங்களாசாசனம் பெற்ற திருத்தலங்கள் 108 ஆகும். அவையே 108 திவ்ய தேசங்கள் எனப்படுகின்றன. இவற்றில் 105 தலங்கள் இந்தியாவிலும், ஒன்று நேபாளிலும் உள்ளன.இவற்றைத் தவிர மற்ற 2 தலங்கள் வானுலகிலும் உள்ளன. 108 தலங்களுக்கும் தம் வாழ்நாளில் சென்று அத்தலத்திற்குரிய பாடல்களைப் பாடுதல் ஒரு வைணவ சமய வழிபாடாக உள்ளது.

## தொகுப்பு
வைணவத் திருத்தலங்கள் 108 என்று தொகுத்துக் காட்டியவர் அழகிய மணவாள தாசர். இவர் திருமலை நாயக்கர் ஆட்சியில் அலுவலராகப் பணியாற்றியவர். இவர் தம் காலத்தில் சிறப்புற்று விளங்கிய வைணவத் தலங்களை 108 என்று வரையறை செய்துகொண்டு, அவை இருந்த நாடு வாரியாகப் பிரித்துக்கொண்டு, ஒவ்வொரு ஊருக்கும் ஒரு வெண்பா பாடியுள்ளார். அது நூற்றெட்டுத் திருப்பதி அந்தாதி என்னும் நூலாக வெளிவந்துள்ளது.

## திவ்ய தேச வகைப்பாடு
திவ்ய தேசங்கள் அக்காலத்தில் இருந்த அரசுகளின் அடிப்படையில் வகைப்படுத்தப்படுகின்றன.

* சோழநாட்டு திருப்பதிகள் - 40
* நடுநாட்டு திருப்பதிகள் - 2
* தொண்டைநாட்டு திருப்பதிகள் - 22
* வடநாட்டு திருப்பதிகள் - 11
* மலைநாட்டுத் திருப்பதிகள் - 13
* பாண்டியநாட்டுத் திருப்பதிகள் - 18
* நில உலகில் காணமுடியாத திருப்பதிகள் - 2

## 108 வைணவத் திருத்தலங்கள்
108 வைணவத் திருத்தலங்களில் 
* 84 திருத்தலங்கள் தமிழ்நாட்டிலும்,
* 11 திருத்தலங்கள் கேரளாவிலும், 
* 2 திருத்தலங்கள் ஆந்திராவிலும், 
* 4 திருத்தலங்கள் உத்தரப் பிரதேசத்திலும்,
* 3 திருத்தலங்கள் உத்தராகண்டத்திலும், 
* 1 திருத்தலம் குஜராத்திலும், 
* 1 திருத்தலம் நேபாளத்திலும்,
* 2 திருத்தலங்கள் வானுலகத்திலும்

அமையப் பெற்றுள்ளன.
 

## பெருமாள் பார்வை படும் திசைகள்
108 திவ்ய தேசங்களில்  பெருமாள் அட்டவணையில் கண்டுள்ள திசைகளில் அருள்பாலிக்கிறார்.

## படத்தொகுப்பு

படிமம்:Srirangam Temple Gopuram.jpg|திருவரங்கம் கோயில்
படிமம்:Varadharajar3.jpg|காஞ்சி வரதராஜ பெருமாள் கோயில்
படிமம்:Tirumala temple.JPG|திருப்பதி கோயில்
படிமம்:Sarangapani Temple - Kumbakonam.jpg|கும்பகோணம் சாரங்கபாணி சுவாமி கோயில்
படிமம்:Andal Temple.jpg|திருவில்லிபுத்தூர் கோயில்
படிமம்:AzhagarKovil Madurai.JPG|அழகர் கோவில்


## காண்க

* நவ திருப்பதி

= செயலி =
108 திவ்ய தேசம் செயலி

## வெளி இணைப்பு
* 108 வைணவ திவ்யதேச ஸ்தல வரலாறு தமிழ் இணையக் கல்விக்கழகம்
* 108 திவ்ய தேசம் தினமலர் 
* 108 திவ்ய தேசங்கள் 
* 108 திவ்யதேசங்கள் செய்தி (ஆங்கிலம்)
* திருவாலித் திருநகரி - பயண குறிப்பு 
## மேற்கோள்

பகுப்பு:108 திவ்ய தேசங்கள்
பகுப்பு:இந்து சமய பட்டியல் கட்டுரைகள்
பகுப்பு:வைணவ சமயம்
தர்மசாத்திரங்கள்

**தர்மசாத்திரங்கள்** வடமொழி இந்து இலக்கியங்களில் தர்மம் பற்றி பேசுகின்றன. வேதங்களில் தர்மத்தின் மூலமாய் அமைந்த சுருதிகளை அடிப்படையாகக் கொண்டு சமயக் கடமை, தத்துவங்களைப் பற்றிப் பேசுவதற்கு எழுந்தவையே தர்மசாத்திரங்கள் இவை மனித வாழ்வுக்குரிய நீதி நியாயங்களை விதிகளாக விளக்கும் நூல் என்றும் பொருள்கொள்ளப்படுகின்றன.

இவற்றின் தோற்றம் பற்றிய காலவரையரையில் தெளிவான குறிப்புகள் இல்லாதபோதிலும், குப்தர் காலத்திலேயே அதிகமானவை தோன்றின.

தர்மசாத்திரங்களுள் குறிப்பிடத்தக்கவை:
# மனுதரும சாத்திரம்
#  ஆபஸ்தம்ப தர்மசூத்திரம்
#  விதுர நீதி
# ஆசாரக்கோவை
#  கௌதம சூத்திரம்
#  விஷ்ணு தர்ம சூத்திரம்
#  போதாயன தர்ம சூத்திரம்
#  நாரத ஸ்மிருதி
#  சுக்கிர நீதி
#  காமாண்டக நீதி சாரம்
#  பிரகஸ்பதி ஸ்மிருதி
#  ஆங்கிரச ஸ்மிருதி
#  வியாச ஸ்மிருதி 
#  தக்ஷ ஸ்மிருதி
#  யாக்யவல்க்கிய ஸ்மிருதி
#  சம்வர்த்த ஸ்மிருதி 
# அத்ரி ஸ்மிருதி
#  காத்யாயன ஸ்மிருதி 
# எம ஸ்மிருதி
#  வசிஷ்ட தர்ம சூத்திரம்
#  சங்க ஸ்மிருதி
# லகு ஹாரித ஸ்மிருதி

இவை எழுதியவர்களின் பெயர்களாலேயே வழங்கப்பெறுகின்றன.

இவை பிரதானமாக மூன்று பகுதிகளாகப் பிரிக்கப்பட்டுள்ளன.
# ஆசார காண்டம்
# வியவகார காண்டம்
# பிராயச்சித்த காண்டம்

## மேற்கோள்கள்


## வெளி இணைப்புகள்
*Dharma Shastra-Code of Law For Hindus
*The Cooperative Annotated Bibliography of Hindu Law and Dharmaśāstra 
*Alois Payer's Dharmaśāstra Site (in German, with copious extracts in English) 
*"Maharishi University of Management – Vedic Literature Collection"  A Sanskrit reference to the texts of all 18 Smritis.

பகுப்பு:சமசுகிருத நூல்கள்
பகுப்பு:இந்து சமய நூல்கள்
இந்து தர்மசாத்திரங்கள்
பல்சந்த மாலை

**பல்சந்த மாலை** என்பது தமிழில் எழுந்த முதல் இசுலாமியத் தமிழ் இலக்கியம் ஆகும்.  இது கிபி 12 ம் நூற்றாண்டில் தோன்றியது.  இந்த நூல் முழுமையாக கிடைக்கவில்லை.  இன்று எட்டுப் பாடல்களே கிடைத்துள்ளன.  இந்த எட்டுப் பாடல்களும் ஒரு உரைநூல் ஒன்று மேற்கோள் காட்டப்பட்டு இருந்தன.  இதை வையாபுரிப்பிள்ளை பதிப்பித்த 'களவிற் காரிகை' என்ற பதிப்பித்தார்.  

## மேற்கோள்கள்


பகுப்பு:இசுலாமியத் தமிழ் இலக்கியம்
பகுப்பு:12 ஆம் நூற்றாண்டுத் தமிழ் நூல்கள்
ஆயிரமசலா

**ஆயிரமசலா** தமிழில் முதலில் தோன்றிய இசுலாமிய இலக்கியங்களில் ஒன்று. இது கிபி 1572 இல் வண்ணப் பரிமளப் புலவரால் இயற்றப்பட்டது.  இது நபிகள் நாயகத்தின் வாழ்க்கை வரலாற்றை அடிப்படையாகக் கொண்டது.

## மேற்கோள்கள்


பகுப்பு:இசுலாமியத் தமிழ் இலக்கியம்
பகுப்பு:16 ஆம் நூற்றாண்டுத் தமிழ் நூல்கள்
சோனென்புளூம் நடவடிக்கை

**சோனென்புளூம் நடவடிக்கை** (*Operation Sunflower*, இடாய்ச்சு: *Unternehmen Sonnenblume*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு படை நகர்த்தல் நடவடிக்கை. இது மேற்குப் பாலைவனப் போர்த்தொடரின் ஒரு பகுதியாகும். இதில் தோல்வியடையும் நிலையில் இருந்த பாசிச இத்தாலியின் படைகளுக்கு உதவ நாசி ஜெர்மனியின் ஆப்பிரிக்கா கோர் படைப்பிரிவு தளபதி எர்வின் ரோம்மல் தலைமையில் கடல் வழியாக வடக்கு ஆப்பிரிக்காவுக்கு வந்து சேர்ந்தது.

அச்சு நாடுகளில் ஒன்றான இத்தாலி செப்டம்பர் 1940ல் நேச நாடுகளுடன் நட்புறவுடன் இருந்த எகிப்து மீது படையெடுத்தது. இதற்கு பிரிட்டானியப் படைகள் தலைமையிலான நேச நாட்டுப் படைகள் தொடுத்த எதிர்த்தாக்குதலில் இத்தாலி நிலைகுலைந்தது. இத்தாலியின் வடக்கு ஆப்பிரிக்க காலனியாகிய லிபியாவின் பெரும் பகுதிகளை நேச நாட்டுப் படைகள் கைப்பற்றின. இத்தாலியின் சர்வாதிகாரி முசோலினி தனக்கு உதவுமாறு இட்லரிடம் முறையிட்டார். இட்லரும் வடக்கு ஆப்பிரிக்கப் போர்முனையில் இத்தாலிக்கு உதவ ஜெர்மானியப் படைப்பிரிவுகளை அனுப்பினார். பெப்ரவரி 6, 1941ல் இத்தாலியின் நேப்பிள்ஸ் துறைமுகத்திலிருந்து கிளம்பிய ஜெர்மானியப் படைகள் பெப்ரவரி 11ம் தேதி லிபியாவை அடைந்தன. இந்த படை நகர்த்தல் நிகழ்வுக்கு சோனென்புளூம் நடவடிக்கை என்று குறிப்பெயர் இடப்பட்டிருந்தது. இந்நடவடிக்கை மேலும் சில மாதங்கள் நீடித்து கூடுதல் படைப்பிரிவுகள் லிபியாவுக்கு அனுப்பபட்டன. இதில் 5வது இலகுரக டிவிசன், 21வது பான்சர் (கவச) டிவிசன், 15வது கவச டிவிசன் ஆகியவை இடம் பெற்றிருந்தன. ஆப்பிரிக்கா கோர் என்று பெயர் சூட்டப்பட்ட இந்த ஜெர்மானியப் படைக்குத் தளபதியாக புகழ்பெற்ற ஜெர்மானியத் தளபதி ரோம்மல் அனுப்பபட்டார்.

பகுப்பு:1941 நிகழ்வுகள்
பகுப்பு:வடக்கு ஆப்பிரிக்கப் போர்முனை (இரண்டாம் உலகப் போர்)
அய்ன் ரேண்ட்

**ஆலிசு ஓ'கானர்** (பிறப்பு **ஆலிசா ஜினோவியெவ்னா உரோசன்பாம்** ;  February 2 , 1905– மார்ச் 6, 1982), இவரது புனைப்பெயரான **அய்ன் ராண்ட்** () என்பதன் மூலம் பரவலாக அறியப்பட்டவர், உருசியாவில் பிறந்த அமெரிக்க எழுத்தாளர் மற்றும் பொது தத்துவவாதி ஆவார்.  இவர் தனது புனைகதைகளுக்காகவும், புறவயவாதம் எனும் ஒரு தத்துவ அமைப்பை உருவாக்ககியதற்காகவும் அறியப்படுகிறார். உருசியாவில் பிறந்து வளார்ந்த இவர் 1926 இல் அமெரிக்காவிற்கு குடிபெயர்ந்தார். இவரது துவக்க இரு புதினங்கள் பரவலான வரவேற்பினைப் பெறவில்லை , இரண்டு பிராடுவே நாடகங்களுக்குப் பிறகு, 1943 இல், வெளியான *தி ஃபவுண்டன்ஹெட்* புதினம் மூலம் பரவலான புகழ் பெற்றார். 1957இல், ராண்ட் தனது சிறந்த விற்பனையான படைப்பான *அட்லஸ் ஷ்ரக்ட்* என்ற புதினத்தினை வெளியிட்டார். தனது சொந்த பத்திரிகைகளை வெளியிட்டார் மற்றும் பல கட்டுரைகளின் தொகுப்புகளை வெளியிட்டார்.

ரேண்ட் காரணத்தை ஆதரித்தார் மற்றும் நம்பிக்கை மற்றும் மதத்தை நிராகரித்தார். இவர் பகுத்தறிவு மற்றும் அறவழி தன்முனைப்பாக்கத்தை ஆதரித்தார். அரசியலில், ரேண்ட் அதிகாரத்தைத் தொடங்குவதை ஒழுக்கக்கேடானதாகக் கண்டித்தார் மற்றும் தலையிடாமைக் கொள்கை முதலாளித்துவத்தை ஆதரித்தார், இது தனியார் சொத்து உரிமைகள் உட்பட தனிப்பட்ட உரிமைகளை அங்கீகரிக்கும் அமைப்பு என்று வரையறுத்தார். ஒரு சில விதிவிலக்குகளுடன், தனக்குத் தெரிந்த பெரும்பாலான தத்துவவாதிகள் மற்றும் தத்துவ மரபுகளை இவர் கடுமையாக விமர்சித்தார்.

## வாழ்க்கை

### ஆரம்பகால வாழ்க்கை
alt=Book cover with black-and-white drawings and text in Russian|thumb|ரேண்டின் முதல் வெளியிடப்பட்ட படைப்பு நடிகை போலா நெக்ரி பற்றிய உருசிய மொழியில் வெளியான ஒரு தனிக்கட்டுரை ஆகும்.
அலிசா ஜினோவியேவ்னா ரோசன்பாம் எனும் இயற்பெயர் கொண்ட இவர் பிப்ரவரி 2, 1905 அன்று உருசியப் பேரரசாக இருந்த செயின்ட் பீட்டர்ஸ்பர்க்கில் வாழ்ந்த யூத முதலாளித்துவக் குடும்பத்தில் பிறந்தார்.  மருந்தாளுநரான ஜினோவி ஜாகரோவிச் ரோசன்பாம் மற்றும் அன்னா போரிசோவ்னா தம்பதியினரின் மூன்று மகள்களில் மூத்தவராகப் பிறந்தார்.  அக்டோபர் புரட்சி மற்றும் விளாடிமிர் லெனின் தலைமையிலான போல்செவிக்குகளின் ஆட்சி இவரது குடும்ப வாழ்க்கையை சீர்குலைத்தபோது இவருக்கு 12 வயது. இவரது தந்தையின் மருந்தகம் தேசியமயமாக்கப்பட்டது,  மற்றும் இவரது குடும்பம் கிரிமியாவில் உள்ள யெவ்படோரியா நகரத்திற்கு தப்பிச் சென்றது, இது ஆரம்பத்தில் உருசிய உள்நாட்டுப் போரின் போது வெள்ளை இராணுவத்தின் கட்டுப்பாட்டில் இருந்தது.  சூன் 1921 இல் உயர்நிலைப் பள்ளியில் பட்டம் பெற்ற பிறகு,  இவர் தனது குடும்பத்துடன் பெட்ரோகிராட் (அப்போது செயின்ட் பீட்டர்ஸ்பர்க் என்று அழைக்கப்பட்டது),  அங்கு சிலசமயம்  பட்டினியால் வாடினர். 

## மேற்கோள்கள்
 

## குறிப்புகள்

## வெளிப்பு இணைப்புகள்
* அய்ன் ரேண்ட் லெக்ஸிகன்
* தி லைப்ரரி ஆஃப் காங்கிரஸில் ரேண்டின் கட்டுரைகள்

பகுப்பு:1905 பிறப்புகள்
பகுப்பு:1982 இறப்புகள்
பகுப்பு:இறைமறுப்பாளர்கள்
பகுப்பு:சுதந்திரவாத சிந்தனையாளர்கள்
பகுப்பு:அமெரிக்க இறைமறுப்பாளர்கள்
பெல்சர் குடா

**பெல்சர் குடா** (Belcher Bay) என்பது ஹொங்கொங், ஹொங்கொங் தீவின் வடமேற்கு கரையோரம் கென்னடி நகர் பகுதியில் அமைந்துள்ள ஒரு குடாவாகும்.  

பகுப்பு:ஹொங்கொங்கில் உள்ள குடாக்கள்
பகுப்பு:ஹொங்கொங் தீவு
கவுசவே குடா

**கவுசவே குடா** (Causeway Bay) என்பது ஹொங்கொங்கில் வளர்ச்சி மிக்க ஒரு பகுதியாகும். எண்ணற்ற உயர் கட்டடங்களையும், வானளாவிகள் பலவற்றையும் கொண்ட பகுதியாகும். இப்பகுதி ஹொங்கொங் தீவின் வடக்கு கடலோரம் வஞ்சாய் மாவட்டம் மற்றும் கிழக்கு மாவட்டம் பகுதிகளை உள்ளடக்கியதாக அமைந்துள்ளது. இந்த பகுதியின் நிலங்களின் குத்தகை விலை உலகில் அதிகமான விலைக்கொண்ட பகுதிகளான லண்டனில் உள்ள சுலோன் வீதி மற்றும் நியூ யோர்க் நகரில் உள்ள ஐந்தாம் ஒழுங்கை போன்ற இடங்களின் குத்தகை விலைக்கு சமமானதாகும்.

இந்த கவுசவே குடா எனும் பெயர், கவுசவே குடா நகரின் பெயராகவே உள்ளது. இந்த கவுசவே குடா நகர் பகுதி விக்டோரியா பூங்கா, ஹொங்கொங் அரச படகுக் கூடலகம் உட்பட பல சிறப்புமிக்க இடங்களை உள்ளடக்கியதாகும். மக்கள் இரவு பகல் வேறுபாடு இல்லாமல் 24 மணித்தியாளமும் சனநெருக்கம் காணப்படும் ஒரு பகுதியாகும். இப்பகுதிகளில் உள்ள உணவகங்கள், உல்லாச ஊடலங்கள், கூடலங்கல் இரவு பகலாக திறந்தே இருப்பவைகளாகும். இரவு நேரங்களில் பன்னாட்டு பாலியல் பணிப்பெண்களும் உலாவும் ஒரு பகுதியாகும். எண்ணற்ற உல்லாசகங்களும் இப்பகுதியில் உள்ளன. 

## மேற்கோள்கள்

## வெளியிணைப்புகள்

* More photos of Causeway Bay
* உல்லாசகங்கள்

பகுப்பு:ஹொங்கொங்கில் உள்ள குடாக்கள்
பகுப்பு:ஹொங்கொங் தீவு
பகுப்பு:வஞ்சாய் மாவட்டம்
2017

**2017** ஆம் ஆண்டு (MMXVII) ஆனது கிரிகோரியன் நாட்காட்டியின் படி ஞாயிற்றுக் கிழமையில் தொடங்கக் கூடிய ஒரு சாதாரண ஆண்டாக இருக்கும். இது கி.பி. 2017ஆம் ஆண்டு என்றும் அழைக்கப்படலாம். மேலும் இது மூன்றாம் ஆயிரவாண்டின் 17ஆம் ஆண்டாகவும் 21ஆம் நூற்றாண்டின் 17ஆம் ஆண்டாகவும் இருக்கும். மேலும் 2010களின் எட்டாம் ஆண்டாகவும் இருக்கும்.

## எதிர்வு கூறப்படும் நிகழ்வுகள்
*சனவரி 1 – அல்பேனியா, போசுனியா எர்சகோவினா, மாசிடோனியா, மொண்டெனேகுரோ, செர்பியா, துருக்கி ஆகிய நாடுகள் ஐரோப்பிய ஒன்றியத்தில் சேர்த்துக் கொள்ளப்படும்.
*பிப்ரவரி 11 – புறநிழல் நிலவொளிமறைப்பு (Penumbral lunar eclipse)
*பிப்ரவரி 26 – தென்னமெரிக்காவிலும் ஆப்பிரிக்காவிலும் வளைய சூரிய ஒளிமறைப்பு ஏற்படும்.
*மார்ச்சு 31 – யுக்கா மலையிலுள்ள அணுக்கருக் கழிவுக் கிடங்கு செயல்படத் துவங்கும்.
*சூலை 1 – ஆங்காங்கில் யுனிவர்சல் சஃபரேஜால் தேர்ந்தெடுக்கப்பட்ட அரசு செயல்படத் துவங்கும்.
*ஆகத்து 7 – பகுதி வளைய நிலவொளிமறைப்பு
*ஆகத்து 21 – முழு சூரிய ஒளிமறைப்பு, 21 ஆம் நூற்றாண்டில் அமெரிக்காவில் ஏற்படும் முதல் சூரிய ஒளிமறைப்பு ஆகும். கடைசியாக அமெரிக்காவில் பிப்ரவரி 26, 1979 அன்று சூரிய ஒளிமறைப்பு நிகழ்ந்தது.

### நாள் தெரியாதவை
*உரோயிங்குக்கும் அனினிக்கும் அருகிலுள்ள டிபங் பள்ளத்தாக்கு அணையானது இந்தியாவில் கட்டி முடிக்கப்படும்.
*ஜான் எஃப். கென்னடியின் படுகொலை தொடர்பான ஆவணங்கள் வெளியிடப்படும்.
*சீன விண்வெளித்துறை சார்பில் நிலவுக்கு விண்கலம் அனுப்பப்படும். மேலும் சில ஆண்டுகள் கழித்து ஆளுடைய பயணம் நிலவுக்கு மேற்கொள்ளப்படும்.
*தென் கொரியா தனது விண்வெளித் திட்டத்தைத் துவங்கும் என்று எதிர்பார்க்கப்படுகிறது.
*ஐரோப்பாவின் மிகப்பெரிய தொலைநோக்கித் திட்டம் முடிவடையும் என்று எதிர்பார்க்கப்படுகிறது.
*சனிக் கோளுக்கு அனுப்பப்பட்ட காசினி விண்கலம் ஆனது தனது 13 ஆண்டு திட்டத்தை முடித்துக் கொண்டு சனிக் கோளுக்குள் வீழ்த்தப்பட்டு விடும்.

## நாட்காட்டி

## மேற்கோள்கள்

பகுப்பு:2017
2020

**2020** ஆம் ஆண்டு (**[[ரோம எண்ணுருக்கள்|MMXX]]**) ஆனது கிரிகோரியின் நாட்காட்டியின் படி புதன் கிழமையில் தொடங்கக் கூடிய ஒரு நெட்டாண்டாகும். இது கி.பி. 2020ஆம் ஆண்டு என்றும் அழைக்கப்படலாம். மேலும் இது மூன்றாம் ஆயிரவாண்டின் 20ஆம் ஆண்டாகவும் 21ஆம் நூற்றாண்டின் 20ஆம் ஆண்டாகவும் இருக்கும். மேலும் இது 2020களின் கடைசி ஆண்டாகவும் இருக்கும்.

## நிகழ்வுகள்
* திசம்பர் 28 - குரோவாசியாவின் பெத்திரீனியா நகரை நிலநடுக்கம் தாக்கியதில் ஏழு பேர் உயிரிழந்தனர்.

## எதிர்வு கூறப்படும் நிகழ்வுகள்
### நாள் தெரியாதவை
*சப்பான் விண்வெளி ஆய்வு நிறுவனம் (ஜாக்சா) ஆனது மனிதர்களைத் தொடர்ந்து எந்திர மனிதர்களை நிலவுக்கு அனுப்பத் திட்டமிட்டுள்ளது.
*2020 கோடைக்கால ஒலிம்பிக் போட்டிகள் – நடத்தும் நகரமானது 2013இன் இடையில் அறிவிக்கப்படும்.
*ஜெர்மனியின் கடைசி அணுக்கரு உலை தனது செயல்பாட்டை நிறுத்திக் கொள்ளும்.
*பல வளர்ந்து வரும் நாடுகள் தங்களை 2020க்குள் வளரும் நாடுகளாக நிலைநிறுத்தத் திட்டமிட்டுள்ளன,
**முன்னாள் குடியரசுத் தலைவர் ஆ.ப.ஜெ. அப்துல் கலாமின் உறுதிமொழியின்படி இந்தியா வளர்ந்த நாடாகும்.
**முன்னாள் பிரதமர் பாட்ரிக் மேனிங்கின் உறுதிமொழியின் படி டிரினிடாட் & டொபாகோ வளர்ந்த நாடாகும்.
**முன்னாள் பிரதமர் மகாத்திர் முகமது முன்மொழிந்தத் திட்டமான வாவசன் 2020இன் படி மலேசியா வளர்ந்த நாடாகும்.
**முன்னாள் குடியரசுத் தலைவர் குளோரியா மக்கபகல் அர்ரோயோவின் உறுதிமொழியின்படி பிலிப்பைன்ஸ் வளர்ந்த நாடாகும்.
**நீண்ட காலத் திட்டங்களின் பலனாக பாகிஸ்தான் வளர்ந்த நாடாகும்.
**சிலி வளர்ந்த நாடாகும்.
**ஓமன் வளர்ந்த நாடாகும்.
*நெடுஞ்சாலைகளில் தானே ஓட்டிக் கொள்ளக் கூடிய மகிழுந்துகள், முப்பரிமாண காணொளிக் காட்சி, செயற்கை மூளை உயிரணுக்கள், செயற்கைச் சிறுநீகங்கள், நோய்கள் தொடர்புடைய மரபியல் தொடர்பு – இவையனைத்தும் 2020 ஆண்டில் கிடைக்கும் என எதிர்பார்க்கப்படுகிறது.

## நாட்காட்டி

## மேற்கோள்கள்

பகுப்பு:2020
அல்டிரிச் குடா

**அல்டிரிச் குடா** (Aldrich Bay) என்பது ஹொங்கொங், ஹொங்கொங் தீவில் வடக்கு கடலோரம் அமைந்திருந்த ஒரு முன்னாள்  குடாவாகும். இக்குடா தற்போது ஹொங்கொங் வரைப்படத்தில் மறைந்துவிட்ட ஒரு குடாவாகும். ஹொங்கொங்கில் மேற்கொள்ளப்பட்டுவரும் கடல் பரப்பை நிரப்பி புதிய நகரமயமாக்கல் திட்டத்திற்கு அமைய, இந்த குடாப் பகுதியில் தற்போது பல குடியிருப்புத் தொகுதிகள், பாடசாலைகள், நகரங்கள் என மாறிவிட்டது. இந்த குடா பகுதி தற்போது ஹொங்கொங் தீவின் கிழக்கு மாவட்டத்தின் ஒரு நிலப்பரப்பாகும்.

## மேற்கோள்கள்

பகுப்பு:ஹொங்கொங்கில் உள்ள குடாக்கள்
பகுப்பு:ஹொங்கொங் தீவு
பகுப்பு:கிழக்கு மாவட்டம்
சய் வான்

**சயி வான்** (Chai Wan) என்பது ஹொங்கொங், ஹொங்கொங் தீவின் கடைசி முனைப்பகுதியில் அமைந்துள்ள ஒரு நகரமாகும். இந்நகரம் சவ் கெய் வான் நகரத்திற்கு அடுத்ததாக அமைந்துள்ளது. இந்த நகரம் ஒரு முன்னாள் குடாப்பகுதியை நிரப்பி மேற்கொள்ளப்பட்ட புனர்நிர்மாணப் பணிகளினால் விரிவடைந்ததாகும்.   

இந்த நகரம் ஹொங்கொங் தீவின் கிழக்கு மாவட்டத்தில் அமைந்துள்ளது. 2001ம் ஆண்டின் கணிப்பின் படி மக்கள் தொகை 186,505 ஆகும். இந்த சய் வான் நகரின் தெற்கில் இயற்கை மலைத்தொடர்கள் கூடிய செக் ஓ தேசியப் பூங்கா உள்ளது.

## வரலாறு
இன்று சயி வான் நகரம் முன்னாள் ஆறு கிராமங்களை உள்ளடக்கிய பகுதியாக இருந்துள்ளது. 1845களில் பிரித்தானியரின் கைப்பற்றலின் பின்னர், பிரித்தானிய இராணுவத்தினரால் கட்டப்பட்ட கோட்டை ஒன்றும் சியு சாய் வான் எனும் இடத்தில் முகாம் ஒன்றும் 1980 வரையிலும் இருந்தன. அதன் பின்னர் மேற்கொள்ளப்பட்ட நகரமயமாக்கல் திட்டங்களினால் அப்பகுதி மக்கள் நெரிசலான நகராக மாற்றம் பெற்றது.

1952களின் ஹொங்கொங் அரசாங்கம் வருமானம் குறைந்தோருக்கான வசிப்பிடத் தொகுதிகளை, இந்த சய் வான் கிராமங்களில் கட்டத்தொடங்கியது. தற்போது இந்த நகர் நூற்றுக்கணக்கான வானளாவிகள், வானுயர் குடியிருப்புத் தொகுதிகள் என வளர்ச்சியுடன் காணப்படுகின்றது. அத்துடன் எம்.டி.ஆர் தொடருந்துச் சேவை உட்படப் பல பேருந்து பொதுப் போக்குவரத்துச் சேவைகளையும் இந்நகரம் கொண்டுள்ளது. பல பொதுப் போக்குவரத்துப் பாதைகளும், அதிவிரைவுப் பாதைகளும் இன்று இந்த நகரூடாகச் செல்கின்றன. சய் வான் பூங்கா எனும் அழகிய பூங்கா ஒன்றும் உள்ளது.

## அகலப்பரப்பு காட்சி
  

## மேற்கோள்கள்

பகுப்பு:ஹொங்கொங்கில் உள்ள குடாக்கள்
பகுப்பு:ஹொங்கொங் தீவு
பகுப்பு:கிழக்கு மாவட்டம்
செங்கண்மாத்து வேள் நன்னன் சேய் நன்னன்

**செங்கண்மாத்து வேள் நன்னன் சேய் நன்னன்** சங்ககால மன்னர்களில் ஒருவன். நன்னன் என்னும் பெயர் கொண்ட மன்னர்கள் பலர் பல்வேறு இடங்களில் இருந்துகொண்டு, பல்வேறு காவல்மர அடையாளங்களைக் கொண்டு பல்வேறு காலங்களில் தமிழ்நாட்டில் ஆட்சிபுரிந்து வந்தனர். அவர்களில் இந்த *சேய் நன்னன்* ஒருவன்.

## பெயர் விளக்கம்
### செங்கண்மா
செங்கண்மா என்பது ஓர் ஊர். இங்கிருந்த வள்ளல் செங்கண்மாத்து வேள் நன்னன் சேய் நன்னன். இவன் மலைபடுகடாம் என்னும் நூலில் புலவர் இரணியமுட்டத்துப் பெருங்குன்றூர்ப் பெருங்கௌசிகன் என்பவரால் பாராட்டப் பட்டவன்.

### வேள்
### நன்னன் சேய் நன்னன்
#### சேய்
##### வேள்நன்னன் (மகன்) சேய்நன்னன்
## மேற்கோள்கள்


பகுப்பு:சங்ககால வேளிர் அரசர்கள்
2019

**2019** ஆம் ஆண்டு (**[[ரோம எண்ணுருக்கள்|MMXIX]]**) ஆனது கிரிகோரியின் நாட்காட்டியின் படி செவ்வாய்க் கிழமையில் தொடங்கிய ஒரு சாதாரண ஆண்டாகும். இது கி.பி. 2019ஆம் ஆண்டு என்றும் அழைக்கப்படலாம். மேலும் இது மூன்றாம் ஆயிரவாண்டின் 19ஆவது ஆண்டாகவும் 21ஆம் நூற்றாண்டின் 19ஆவது ஆண்டாகவும் இருந்தது. மேலும் இது 2010களின் கடைசி ஆண்டாகவும் இருந்தது.

## நிகழ்வுகள்
### சனவரி
*சனவரி 1 – அமெரிக்காவில் காப்புரிமைச் சட்டங்கள் எதுவும் மாற்றப்பட மாட்டாது. 1923இல் வெளிவந்த அனைத்து ஆக்கங்களும் பொதுவுடைமையாக்கப்படும்.
### மார்ச்
* மார்ச் 15 -கிறைஸ்ட்சேர்ச் பள்ளிவாசல் படுகொலைகள்
### ஏப்ரல்
* ஏப்ரல் 21 - 2019 இலங்கை உயிர்ப்பு ஞாயிறு குண்டுவெடிப்புகள்
### மே
* மே 11 முதல் மே  19  முடிய  2019 இந்தியப் பொதுத் தேர்தல்கள் நடத்தப்பட்டது.  
* மே 30 -நரேந்திர மோதியின் இரண்டாம் அமைச்சரவை பதவியேற்றது.

### சூலை
*சூலை 1 – உருமேனியாவானது ஐரோப்பிய ஒன்றியத்தின் தலைமைப் பொறுப்பை ஏற்கும்.
* சூலை 31 -  முஸ்லிம் பெண்கள் திருமண உரிமைகள் பாதுகாப்புச் சட்டத்தின் மூலம் இந்தியாவில் முத்தலாக் முறை ஒழிக்கப்பட்டது.
### திசம்பர்
*திசம்பர் 26 - இந்நாளன்று சூரிய கிரகணம் ஏற்படுமென எதிர்வு கூறப்பட்டுள்ளது. அதனை தெற்காசியாவில் காணலாம்.
### நாள் தெரியாதவை
*மீத்திறன் கணினிகளின் செயல்படு வேகம் 1 எக்சா ஃப்ளாபைத் தொடும் என்று எதிர்பார்க்கப்படுகிறது.
*2019ஆம் ஆண்டிற்கான இரக்பி உலகக் கோப்பைப் போட்டிகள் சப்பானில் துவங்கும்.

## நாட்காட்டி

பகுப்பு:2019
தூதரகங்களின் பட்டியல், பூட்டான்

இது **[[பூட்டான்]] நாட்டு தூதரகங்களின் பட்டியல்**:
## ஐரோப்பா
*
** ப்ரஸ்ஸல்ஸ் (தூதரகம்)

## மத்திய கிழக்கு
*
** குவைத் நகரம் (தூதரகம்)

## ஆசியா
*
** தாக்கா (தூதரகம்)
*
** புது தில்லி (தூதரகம்)
*
** பேங்காக் (தூதரகம்)

## பலதரப்பு அமைப்புகள்
* ஜெனீவா (ஐநா அமைப்புகளுக்கான நிரந்தர தூதுக்குழு)
* நியூயார்க் (ஐநா அமைப்புகளுக்கான நிரந்தர தூதுக்குழு)

## இவற்றையும் பார்க்கவும்

## மூலம்
*பூட்டான் வெளிவிவகார அமைச்சு

பகுப்பு:பூட்டான்
2018

**2018** ஆம் ஆண்டு ஆனது (**[[ரோம எண்ணுருக்கள்|MMXVIII]]**) கிரிகோரியன் நாட்காட்டியின் படி திங்கள் கிழமையில் தொடங்கக் கூடிய ஒரு சாதாரண ஆண்டாக இருக்கும். இது கி.பி. 2016ஆம் ஆண்டு என்றும் அழைக்கப்படலாம். மேலும் மூன்றாம் ஆயிரவாண்டின் 16ஆம் ஆண்டாகவும் 21ஆம் நூற்றாண்டின் 16ஆம் ஆண்டாகவும் இருக்கும். மேலும் 2010களின் ஒன்பதாம் ஆண்டாகவும் இருக்கும்.

## எதிர்வு கூறப்படும் நிகழ்வுகள்
*சனவரி 1 – ஐரோப்பிய ஒன்றியத்தின் தலைமைப் பொறுப்பை ஐக்கிய இராச்சியத்திடம் இருந்து எஸ்டோனியா பெறும்.
*பெப்ரவரி 9 - பெப்ரவரி 25 – 2018 குளிர்கால ஒலிம்பிக் விளையாட்டுப் போட்டிகள் தென் கொரியாவின் பியோங்சாங் நகரில் இடம்பெறும்.
*சூன் 8 - சூலை 8 – 2018 உலகக்கோப்பை கால்பந்து போட்டிகள் உருசியாவில் இடம்பெறும்.
*சூலை 1 - ஐரோப்பிய ஒன்றியத்தின் தலைமைப் பொறுப்பை எஸ்டோனியாவிடமிருந்து பல்கேரியா பெறும்.
*சூலை 27 - 2003இற்குப் பிறகு செவ்வாய்க் கோளானது மீண்டும் புவிக்கு மிக அருகில் வரும். ஆனால் இந்த முறை 2003இன் போது வந்ததை விடவும் சற்று தொலைவிலேயே இருக்கும்.

### நாள் தெரியாதவை
*2018 உலகக் கோப்பைக் கால்பந்து உருசியாவில் நடைபெறும்.
*பன்னாட்டு அணுக்கரு இணைவுத் திட்டம் (ஆங்கிலம்: ITER) முடிக்கப்பட்டு விடும் என்று எதிர்பார்க்கப்படுகிறது.
*மிகப்பெரிய மெகெல்லன் தொலைநோக்கித் திட்டம் முடிவடையும்.

## நாட்காட்டி

## மேற்கோள்கள்

பகுப்பு:2018
தோப்புத்துறை

** தோப்புத்துறை ** (*Thopputhurai*), இந்தியாவின் தமிழ்நாடு மாநிலத்தில் அமைந்துள்ள நாகப்பட்டினம்  மாவட்டத்தில்   வேதாரண்யம் வட்டத்தில் இருக்கும்  ஒரு கிராமம் ஆகும்.

## அமைவிடம்
வேதாரண்யம்-நாகப்பட்டினத்தின் கிழக்குக் கடற்கரைச் சாலையின் அருகில், தோராயமாக 23 கி.மீ சுற்றளவில் தோப்புத்துறை உள்ளது. தோப்புத்துறையில் வாழும் பெரும்பான்மையான மக்கள் முசுலிம்கள் மற்றும் இந்துக்கள் ஆவர். 

தமிழக கிழக்கு கடற்கரையோரத்தில் இருக்கும் ஊர்களில் தோப்புத்துறை ஒரு பழைமையான துறைமுக நகரமாகும். பலதரப்பட்ட உள்நாட்டு வணிகம் மற்றும் ஏற்றுமதி, இறக்குமதி வணிபம் பெரிய அளவில் நடைப்பெற்ற தொன்மைமிக்க ஊர், கடலும் அதை சார்ந்த இடமும் இருப்பதால் சங்க கால தமிழர்கள் வழக்கப்படி தோப்புத்துறை நெய்தல் நிலம் என்று வகைப்படுத்தப்பட்டது.

விஜய ரகுநாத சொக்கலிங்கர் ஆட்சி காலத்தில் தோப்புத்துறை பகுதி அவர்களின் ஆட்சியின் கீழ் செயல்பட்ட காரணத்தால் வேதாரண்யம்-திருமறைகாடு சுற்றியுள்ள பல சாலைகளுக்கும், ஊர்களுக்கும், வழிபாடு தளங்களுக்கும் அவர்கள் ஆட்சிபகுதியில் இருந்த சமுத்திரத்திற்கு சேது என்ற பெயர் சேர்த்து அழைக்கப்பட்டது. தோப்புத்துறைக்கு சேதுமாதவபுரம் என்ற பெயரும் இருந்தாக சொல்லப்படுகிறது.

## சாலை மற்றும் வீதிகள்

தமிழ்நாட்டின் தலைநகர் சென்னை மாநகத்திலிருந்து 365 கீ.மீ தூரத்தில் கிழக்கு கடற்கரை பகுதியில் தோப்புத்துறை இருக்கிறது. இவ்வூருக்கு 20 கீ.மீ கீழ் பகுதியில் கோடிக்கரை/காடு உள்ளது. அக்கரைபள்ளி என்று சொல்லப்படும் கடல் பகுதியிலிருந்து தொடங்கும் அடப்பாறு தோப்புத்துறை வழியாக பல ஊர்களை கடந்து நாகப்பட்டினம் வரை ஓடுகிறது. ஒரு காலத்தில் இந்த ஆறுவழியாகவே விளைநிலங்களில் சாகுபடி செய்து நெல் மற்றும் தானியங்களை தோணி என்று சொல்லப்படும் பாய்மர சிறுபடகுகள் மூலம் கொண்டு வந்துள்ளார்கள். இந்த ஆறுவழியாக தான் மரகலங்களை செலுத்தி கடல்முகத்துவரத்து சென்று கடல்வழியாக பல்வேறு நாடுகளுக்கு சென்று வணிகம் செய்துள்ளார்கள்.

வேதாரண்யம்-நாகப்பட்டினம் பிரதான சாலை தொடங்கி ஒவ்வொரு தெரு முடிவும் அடப்பாறு சொல்லப்படும் ஆறு வரை சென்று அடையும். மழை காலங்களில் மழைநீர் அந்தந்த சாலை தெருவழியாக அடப்பாறு சென்று கலக்கும் இதனால் ஊரில் எந்த பகுதியிலும் தண்ணீர் தேங்கி இருக்கும் நிலை இருக்காது. தெருக்களின் அகலம் வசதியான வகையில் அமைக்கப்பட்டுள்ளது அத்துடன் ஊரின் மத்திய பகுதியில் பல நூற்றாண்டுகளுக்கு முன் அரபிய கட்டிடக் கலை அமைப்பில் 5 மண்டபம் கொண்ட ஜாமீய பெரிய பள்ளி மற்றும் அடக்கத்தலமும் ஊர் தெருகளின் மட்டத்திலிருந்து ஒரு குறிப்பிட்ட உயரம் உயர்த்தி நிறுவப்பட்டு உள்ளது.

## மேற்கோள்கள்


பகுப்பு:நாகப்பட்டினம்  மாவட்டத்திலுள்ள கிராமங்கள்
சவ் கெய் வான்

**சவ் கெய் வான்** (Shau Kei Wan) அல்லது **சவ்கெய்வான்** என்பது ஹொங்கொங், ஹொங்கொங் தீவு பகுதியின்  கிழக்கு மாவட்டத்தில் அமைந்துள்ள ஒரு நகரமாகும். இது சய் வான் நகருக்கு அன்மையில் உள்ள ஒரு நகராகும். இன்று ஹொங்கொங்கில் மக்கள் அடர்த்திமிக்க நகரங்களில் இதுவும் ஒன்றாகும்.

## வரலாறு
சவ் கெய் வான் நகரப் பகுதி 18ம் நூற்றாண்டுகளின் உள்ளூர் மீனவர்கள், ஹொங்கொங்கில் அடிக்கடி வீசும் தைப்பூன் சூறாவளி காற்றின் போது பாதுகாப்பாக இருக்ககூடிய இடமென கண்டுபிடிக்கப்பட்டு படிப்படியாக குடியேறத்தொடங்கியுள்ளனர். 1841 ஆம் ஆண்டளவில் பிரித்தானியர் ஹொங்கொங்கை கைப்பற்றிய காலப்பகுதியின் கணக்கெடுப்பின் படி மக்கள் தொகை 200 பேர் மட்டுமே இருந்துள்ளனர். கடலோரங்களில் மீனவக் குடில்களும், மீன்ப்பிடி படகுகளும் மட்டுமே அப்போது காணப்பட்டுள்ளன. 1860களில் கடற்கொள்ளையர்களால் இப்பகுதி தாக்குதல்களுக்கும் உள்ளானது. அப்போதைய ஆளுநரான ரிட்சட் கிரேவ் மெக்டொனெல் என்பவரால் அத்தாக்குதல்கள் முறியடிக்கப்பட்டது. அதனைத்தொடர்ந்து அப்பகுதியில் காவல் துறை காப்பகம் ஒன்றையும் நிறுவி கடல் கொள்ளையருக்கு எதிரான சிறந்த பாதுக்காப்பு நடவடிக்கைகளும் மேற்கொள்ளப்பட்டன. அதன் பின்னர் அப்பகுதி பாதுகாப்பான பகுதியாக மாற்றம் பெறத்தொடங்கியது.

1911ல் சவ் கெய் வான் பகுதியின் மக்கள் தொகை 7,000 ஆக அதிகரித்தது. 1920களில் இப்பகுதி ஒரு தொழில் பேட்டையாக மாற்றம் பெற்றது. முதல் தொழிற்சாலையாக மின்விளக்கு உற்பத்தி நிலையம் இப்பகுதிக்கு நகர்த்தப்பட்டுள்ளது. அதனைத் தொடர்ந்து படிப்படியாக மீன்வணிகத்துறையாக வளர்ச்சிப் பெற்றது. 

இரண்டாம் உலகப் போர் காலத்தில் சீன பெருநிலப்பரப்பில் இருந்து பெருந்திரளான மக்கள் அதிகளாக ஹொங்கொங்கில் வந்து குவிந்த மக்களில், குறிப்பிட்டத் தொகையானோர் இந்த சவ் கெய் வான் பகுதியிலும் வந்து குவிந்தனர். இந்த அகதிகளின் வருகையானது சவ் கெய் வான் மலையடிவாரத்தில் 13 மலைக்கிராமங்களை தோற்றுவித்தது. அந்த கிராமங்களில் அதிகமானவை சேரிகளாகவும், சேரி வீடுகளாகவுமே இருந்தன. அம்மக்களின் உடல்நலக் கேடுகளும் தொடர்ச்சியாக ஏற்பட்டன. 1960களில் ஹொங்கொங் அரசாங்கம் மீண்டும் ஒரு மீள்திட்டமிடலை இந்த நிலப்பரப்பில் ஏற்படுத்தி, பொது மக்களுக்கான வசிப்பிடத் தொகுதிகளையும் கட்டத்தொடங்கியது. இத்திட்டங்கள் 1983கள் வரை தொடர்ந்த வண்ணம் இருந்தது. இருப்பினும் அக்காலப்பகுதியில் ஏற்பட்ட ஒரு பாரிய தீயணர்த்தம் அப்பகுதியில் உள்ள கடலோரச் சேரி வீடுகளை எல்லாம் தீக்கிரையாக்கியது. அதனைத் தொடர்ந்து அப்பகுதியில் இருந்த சேரி வீடுகளையெல்லாம் அரசாங்கம் புல்டோசர் போட்டு தரைமட்டமாக்கியதுடன், புதிய வசதிகளுடன் கூடிய மக்கள் வசிப்பிடத் தொகுதிகளை கட்டியது. 

## இன்று
இன்று சவ் கெய் வான் பகுதி மக்கள் தொகை அதிகமான பகுதிகளில் ஒன்றாகியது. 19ம் நூற்றாண்டில் இந்த சவ் கெய் வான் கடலோரப் பகுதி மிகவும் சிறப்பான ஒரு மக்கள் வசிப்பிடப் பகுதியாக மாற்றம் பெற்றது.

## வெளியிணைப்புகள்

*Eastern District Council

பகுப்பு:ஹொங்கொங் தீவு
பகுப்பு:கிழக்கு மாவட்டம்
எதிரொலி

ஒலிமுதல் ஒன்றிலிருந்து பிறப்பிக்கப்பட்ட ஒலி குறுகிய நேரத்தில் மீண்டும் மீண்டும் கேட்கும் தோற்றப்பாடு **எதிரொலி** (Echo) எனப்படும்.

## எதிரொலி ஏற்படுவதற்கான நிபந்தனைகள்

* ஒலி தெறிப்படைந்து வந்து மீண்டும் கேட்கக்கூடியதாக உரிய தூரத்தில் தடை அமைந்திருத்தல் வேண்டும். அதாவது மனித மூளையில் ஒருமுறை கேட்ட ஒலி 1/10 செக்கன்களுக்கு நிலைத்திருக்கும். எனவே 1/10 செக்கன் நேர இடைவெளிக்குள் கேட்கப்படும் அடுத்த ஒலியை மூளையால் புலனுணர முடியாது.வளியில் ஒலியின் வேகம் செக்கனுக்கு 330 மீட்டர் ஆகும்.எனவே கேட்பவரிடமிருந்து ஒலி முதலுக்கும் தடைக்கும் இடையில்  குறைந்தது 16.5 மீட்டர் மேலதிக பயணத் தூரம் உடையதாக இருக்க வேண்டும்.
* தெறிப்படைந்து வரும் ஒலி  கேட்கக்கூடிய அளவு உரப்பு உடையதாக இருக்க வேண்டும்.

## எதிரொலியின் பயன்கள்
thumb|எதிரொலிமானி பொருத்தப்பட்ட கப்பல்
ஒலித்தெறிப்பின் விளைவாக ஏற்படும் எதிரொலி பல உபகரணங்களிலும் சாதனங்களிலும் பயன்படுத்தப்படுகின்றன.
* கடலில் கடலடிப்பறைகளின் அமைவிடம், மீன்கூட்டம் உள்ள ஆழம்,கடலின் ஆழம் என்பவற்றை அறிய எதிரொலிமானி (Echo sounder) பயன்படுத்தப்படுகின்றது.  இது கழியொலியை கடலின் அடியில் சேலுத்தி அது ஏற்படுத்தும் எதிரொலிக்கான நேரத்தைக் கொண்டு சோனர் (SONAR- SOund NAvigation and Ranging) முறையில் ஆழங்களை மதிப்பிடுகிறது.

* உடல் உள்ளுறுப்பு நோய்களை அறியப் பயன்படும் கழியொலி அலகிடலிகள் (Ultra Sound Scanners).கழியொலிகளை உட்செலுத்திப் பெறப்படும் எதிரொலி மூலம் செயற்படுகின்றது.

## எதிரொலி தடுக்கப்பட வேண்டிய சந்தர்ப்பங்கள்
* கேட்போர் கூடம், திரை அரங்கு மற்றும் நாடக அரங்குகளில் எதிரொலி தடுக்கப்படுவதற்காக அரங்கின் பின்சுவர் ஒலியைத் தெறிக்காமல் இருக்கும்படி ஒப்பமற்றதாக செய்யப்பட்டிருக்கும்.

## மேற்கோள்கள்

பகுப்பு:ஒலியியல்
விக்கிநூல்கள்

**விக்கிநூல்கள்** எனும் இணைய தளமானது விக்கிமீடியா நிறுவனத்தின் திட்டங்களுள் ஒன்றாகும். இது கட்டற்ற பாடநூல்களையும் உரைநூல் தொகுப்புகளையும் யார் வேண்டுமானாலும் உருவாக்கவோ தொகுக்கவோ வழிவகை செய்யும் ஒரு விக்கி வகையைச் சேர்ந்த தளமாகும். இது 2003-ஆம் ஆண்டு தொடங்கப்பட்டு தற்போது பலமொழிகளில் செயல்பட்டு வருகிறது.

இத்தளமானது தமிழ் விக்கிமீடியா திட்டங்களுள் ஒன்றாகும். தற்போது தமிழ் விக்கிநூல்கள் தளத்தில் 400-க்கும் மேற்பட்ட பக்கங்கள் உள்ளன. சிறுவர்களுக்கான் நூல்களும் கணினியியல் துறைசார் நூல்களும் தொகுப்பில் உள்ளன.

## தமிழில் விக்கிமீடியா நிறுவனத்தின் பிற திட்டங்கள்
* விக்கிப்பீடியா
* விக்கிப்பீடியா
* விக்சனரி
* விக்கி மேற்கோள்
* விக்கிநூல்கள்
* விக்கி செய்திகள்
* விக்கியினங்கள்
* விக்கிமீடியா பொது
* மேல்-விக்கி
* விக்கிப்பயணம்

## புற இணைப்புகள்
*தமிழ் விக்கிநூல்கள் தளம்

## மேற்கோள்கள்


பகுப்பு:விக்கிமீடியா திட்டங்கள்
பகுப்பு:எண்ணிம நூலகங்கள்
தூதரகங்களின் பட்டியல், ஜோர்டான்

இது **[[ஜோர்தான்]] நாட்டு தூதரகங்களின் பட்டியல்**:
## ஐரோப்பா
*
**வியன்னா (தூதரகம்)
*
**ப்ரஸ்ஸல்ஸ் (தூதரகம்)
*
**பரிஸ் (தூதரகம்)
*
**பெர்லின் (தூதரகம்)
*
**எத்தன்ஸ் (தூதரகம்)
*
**ரோம் (தூதரகம்)
*
**டென் ஹாக் (தூதரகம்)
*
**புக்காரெஸ்ட் (தூதரகம்)
*
**மாஸ்கோ (தூதரகம்)
*
**மத்ரித் (தூதரகம்)
*
**பேர்ண் (தூதரகம்)
*
**லண்டன் (தூதரகம்)

## வட அமெரிக்கா

*
**ஒட்டாவா (தூதரகம்)
*
**வாசிங்டன், டி. சி. (தூதரகம்)

## தென் அமெரிக்கா
*
**பிரசிலியா (தூதரகம்)
*
**சான்ட்டியாகோ (தூதரகம்)

## ஆசியா
*
**பீஜிங் (தூதரகம்)
*
**புது தில்லி (தூதரகம்)
*
**ஜகார்த்தா (தூதரகம்)
*
**டோக்கியோ (தூதரகம்)
*
**கோலாலம்பூர் (தூதரகம்)
*
**இஸ்லாமாபாத் (தூதரகம்)
* 
**தாய்பெய் (Commercial Office)
*
**தாஷ்கன்ட் (தூதரகம்)

## மத்திய கிழக்கு
*
**மனாமா (தூதரகம்)
*
**தெஹ்ரான் (தூதரகம்)
*
**பாக்தாத் (தூதரகம்)
*
**தெல் அவிவ் (தூதரகம்)
*
**குவைத் நகரம் (தூதரகம்)
*
**பெய்ரூட் (தூதரகம்)
*
**மஸ்கட் (தூதரகம்)
*
**ரமல்லா (தூதரகம்)
**காசா (Representative Office)
*
**தோகா (தூதரகம்)
*
**ரியாத் (தூதரகம்)
**ஜித்தா (Consulate)
*
**தமாஸ்கஸ் (தூதரகம்)
*
**அங்காரா (தூதரகம்)
*
**அபுதாபி (தூதரகம்)
**துபாய் (Consulate)
*
**சனா (தூதரகம்)

## ஆப்பிரிக்கா
*
**அல்ஜியர்ஸ் (தூதரகம்)
*
**கெய்ரோ (தூதரகம்)
*
**திரிப்பொலி (தூதரகம்)
*
**ரெபாட் (தூதரகம்)
*
**பிரிட்டோரியா (தூதரகம்)
*
** கார்ட்டூம் (தூதரகம்)
*
**துனிசு (தூதரகம்)

## ஓசியானியா
*
**கன்பரா (தூதரகம்)

## பலதரப்பு அமைப்புகள்
* ப்ரஸ்ஸல்ஸ் (நிரந்தர தூதுக்குழு - ஐரோப்பிய ஒன்றியம்)
* கெய்ரோ (நிரந்தர தூதுக்குழு -அரபுக் கூட்டமைப்பு)
* ஜெனீவா  (நிரந்தர தூதுக்குழு - ஐநா அமைப்புகள்)
* நியூயார்க் (நிரந்தர தூதுக்குழு -  ஐநா அமைப்புகள்)
* வியன்னா (நிரந்தர தூதுக்குழு ஐநா அமைப்புகள்)

## இவற்றையும் பார்க்கவும்
## வெளியிணைப்புகள்
* Foreign Ministry of the Hashemite Kingdom of Jordan 
* Details of diplomatic missions of Jordan 

பகுப்பு:தூதரகங்களின் பட்டியல்
பகுப்பு:ஜோர்தான்